প্রথম-শ্রেণীর ক্রিকেটে স্বল্প সময় অবস্থান করলেও তুলনামূলকভাবে দীর্ঘকাল আম্পায়ার হিসেবে খেলা পরিচালনায় অগ্রসর হয়েছেন। ১৯৯২ ও ১৯৯৩ সালে দুইটি টেস্ট এবং ১৯৮৩ থেকে ১৯৯৫ সময়কালে আটটি একদিনের আন্তর্জাতিকে আম্পায়ারের দায়িত্বে ছিলেন।

১৯৭৯ সালে জ্যেষ্ঠ ভ্রাতাকে অনুসরণ করে প্রথম-শ্রেণীর আম্পায়ার তালিকায় নিজের নাম অন্তর্ভূক্ত করেন। ১৯৮০ সাল থেকে নিয়মিতভাবে খেলা পরিচালনা করতেন। ২০০৭ সালে ৬৫ বছর বয়সে অবসর গ্রহণের পূর্ব পর্যন্ত ২৮ মৌসুমে ৪৪৫টি প্রথম-শ্রেণীর খেলাসহ ৪৬৯টি লিস্ট এ ক্রিকেটের খেলা পরিচালনা করেছেন।

ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপে সর্বপ্রথম আন্তর্জাতিক খেলায় রয় পালমারের উপস্থিতি ঘটে। ঐ প্রতিযোগিতার চার খেলায় আম্পায়ারিত্ব করেন তিনি। ১৯৯২ সালে প্রথমবারের মতো টেস্ট খেলা পরিচালনা করেন।

প্রথম-শ্রেণীর ক্রিকেট
আম্পায়ার
ব্যক্তিগত জীবন
বিতর্ক